Ingat, Semuanya Milik Allah
PADA Jum'atan yang lalu, sudah kita bicarakan mengenai sifat Allah yang pertama yaitu Wujud. Telah disampaikan, apabila sudah yakin Allah bersifat wujud, parak, dan kisah Sidin aja nang ada, nang lain pada Sidin berarti kadada kisah.
Kamana haja mata ini memandang, yang nampak dan jelas hanya kisah Allah. Malihat kipas angin bagarak, itu kisah Allah. Malihat apapun jua, sabarataan kisah Allah.
Lalu, terakhir manguncinya; nampakakan lah kisah Sidin di dalam hati, pikiran, perasaan. Jangan sampai kitanya nang batimbul. Jangan sampai kitanya nang handak minta dikisahakan.
Karena, pemantang memahami sifat wujud adalah mangisahakan kehebatan diri. Apabila masih ada kisah diri, maka tatutup, tadinding, takalang mamahami sifat Allah.
Nah, kelanjutannya, setelah wujud, sifat Allah yang kedua adalah Qidam. Qidam artinya "sedia", sudah ada, kada beawal, kadada nang maulah, kadada nang menjadiakan.
Adapun kita, semuaan ini DIJADIAKAN, kada Qidam. Kita ini baharu, baawal, asalnya kadada, lalu ada. Memahami bahwa kita itu baharu, artinya, pasti ada yang meada-akan.
Supaya menambah keyakinan dengan QIDAMnya Allah, kita harus sadar, bahwa kita ini adalah beawal, yang berarti yang kada beawal itu Allah. Amun allah beawal jua, sama lawan kita, pasti kada mungkin….
Setelah kita sadar bahwa kita ini asalnya kadada lalu ada, artinya nyata banar bahwa kita ini ada nang maulah, yaitu Allah nang Qidam. Itu adalah nikmat dari Allah. Asal kadada, lalu diadakan, itulah nikmat.
Supaya nikmat itu terus ada, kita harus menyukurinya. Caranya, jangan diakui itu ampun kita. Pokoknya, ini nikmat Allah, ini anugerah Allah, ini kelebihan Allah.
Wujud sudah selesai; intinya kita jangan bacungul. Selanjutnya Qidam; intinya jangan meakui sesuatu sebagai ampun kita. Karena semuanya ampun Allah.
Sekecil apapun sampai sebesar apapun benda, ini anugerah Allah, ini karunia Allah. Kalau sadar itu ampun Allah, artinya kita tahu diri. Kalau kita kada sadar, berarti kita kada tahu diri.
Ini aku mendasari sifat duapuluh, supaya bila waktunya tiba nanti, aku mangisahakan sesuatu, semuanya paham. Doakan ulun, ulun doakan pian. Amiin ya Rabbal’alamin.[]
ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn ind_Latn bjn_Latn